Ego Robertus Dei gratia Cabilonensis episcopus notum facio omnibus tam futuris quam presentibus quod anno Incarnationis domince Mo Co LXXXo VIIo Petrus de Bruil Deo et sanctę Marie de Firmitate se reddidit, et dedit fratribus ejusdem loci pro remedio animę suę quicquid juris habebat in bosco qui dicitur Avoisia, et partem illam que fuerat Hugonis de Augiodo fratris sui de bosco qui dicitur Monsalberici, in longitudine et in latitudine in plano vel in exarto si in eodem bosco servint, absque ulla retentione, excepto quod sanctimoniales de Sancto Juliano habent in eodem bosco cursum suum ad usus propriarum domorum et pastionem ad proprios porcos, et homines de villa illa que Avoiseta dicitur ibidem habent usum ad domos faciendas et ad focum faciendum, tali condicione quod qui cum carro vadit in boscum, debet annuatim solvere IIIIor bichetos avene ad mensuram de Couchis et unum panem in crastino nativitatis Domini; qui vero cum quadriga vadit IIos bichetos et unum panem; qui ad collum, unum bichetum et unum panem, et hoc deinceps reddetur fratribus de Firmitate. Hoc laudavit Petrus filius suus, et promisit garentire pro posse suo contra homines in quantum justicia exigeret. Testes : Stephanus Brotez, Robertus capellanus meus, Willelmus cellerarius Firmitatis, Johannes mercator conversus de Firmitate.